Nemții aduc gunoaiele la noi. Sute de tone de deșeuri din Germania au fost descoperite în Constanța.
15 containere cu 300 de tone de deșeuri din Germania au fost descoperite în Portul Constanța. Containerele erau sosite din Germania pentru aceeași firmă din judeţul Prahova care efectuează activități de import în România. Cercetările sunt continuate pentru folosirea de acte nereale și regimului deşeurilor, iar bunurile vor fi returnate la expeditor.
15 containere cu 300 de tone de deșeuri din Germania au fost descoperite în Portul ConstanțaPolițiștii de frontieră din cadrul Gărzii de Coastă în cooperare cu lucrători din cadrul Gărzii de Mediu Constanţa, ai Biroului Vamal de Frontieră Constanța Sud şi a unui reprezentant al Agenției FRONTEX au controlat 15 containere aflate în Portul Constanța Sud Agigea, încărcate cu deșeuri din Germania.Containerele erau sosite din Germania pentru aceeași firmă din judeţul Prahova care efectuează activități de import în România."În urma verificărilor s-a stabilit faptul că nu corespund datele declarate şi cuprinse în documentele prezentate autorităţii vamale, mărfurile constând în deşeuri, amestec de metal și hârtie, textile, cauciuc, lemn, baterii și bucăți de azbest, în cantitate de aproximativ 300 de tone, ce nu pot fi puse în libera circulaţie pe teritoriul României. Și în acest caz, a fost luată măsura nepermiterii importului pe teritoriul României de către comisarii Gărzii de Mediu Constanţa", transmite Garda de Coastă.Cercetările sunt continuate pentru folosirea de acte nereale și regimului deşeurilor, iar bunurile vor fi returnate la expeditor.Vineri, Garda de Mediu Constanţa a interzis intrarea în ţară a 10 containere cu deşeuri importate de o firmă din Prahova. În acestea se găseau deşeuri amestecate – metalice, hârtie, textile, cauciuc, lemn, precum şi deşeuri periculoase, precum baterii şi bucăţi azbest, care nu pot fi reciclate.